# Castèthnau de Gupia

Castèthnau de Gupia (Castelnau-sur-Gupie en francés) es una comuna dau Vasadés istoric, situada dens lo departament d'Òut e Garona e la region de Navèra Aquitània, ancianament d'Aquitània.

## Toponimia

Bénédicte Boyrie-Fénié dona atestacions ancianas : Castellinovi (parrochia ~), en latin, en 1274, Castelli Novi (bastide ~), en latin en 1276, Castello, en latin en 1307-1317, Castro Novo (de ~), en latin en 1307-1317, Castrum Novum (bastida de ~ prope Marmandam in Vasadesio, en latin en 1312[comprene : Castethnau es en Vasadés, non pas Marmanda, qu'es en Agenés].
La prononciacion estut relevada e pas supausada per Bénédicte Boyrie-Fénié, perqué precisa que, a l'interior de Castèthnau, lo -è- dau mot castèth, normalament [ɛ], en venent pretonic, a passat a [e] [se pòt que lo fenomèn sia recent, coma per Bèthpug, ont bèth- a passat a beth-, pretonic, segon çò que ditz B. Boyrie-Fénié, dempui l'epòca de l'A.L.L.O.c, Atlàs Lingüistic del Lengadòc occidental, cap a 1970]. Aquera prononciacion es [kaste'naw de gy'pijə]. Mès precisa tanben (a l'article Lagupie) que la prononciacion dau segond element es [la'gypjə] (donc Lagúpia) en amont [çò qu'es sovent un critèri de conservatisme] e [lagy'pijə]] en aval (donc Lagupia). B. Boyrie-Fénié causís la grafia Gupia(la comuna deu estar dens la zòna de la prononciacion [lagy'pijə]], atau coma sa vesina Lagupia, e lo càmbiament d'accent deu estar ancian).
Lo sens de Castèthnau es simple: un castèth (castèl, castèu, chasteu, chastèl, castèlh...) qu'es nau (nòu, nueu, nuèu...)$^,$. Demòra a explicar Gupia (o Gúpia).
Dauzat e Rostaing, seguits de Negre segon Bénédicte Boyrie-Fénié, interprètan lo nom coma un resultat de Vippia (villa), dau nom latin d'òme Vippius.
A l'article Lagupie, B. Boyrie-Fénié dona una atestacion de 1276, Gelagupia (par. de ~), que ni Dauzat ni Negre non devèvan conéisher. Lo nom dau riu es basat sus un tèma idronomic preceltic gela e un aute tèma, tanben idronomic, *gul-, present dens un riu bèlga, la Gulpe (< Gul-apia). Lagupia (riu) vendré donc de Gelagupia [que cau probablament lugir *Gelagúpia, evolucion d'una fòrma supausada *Gelagúlapia]. Pui lo nom coneishut l'aferèsi de la prumèira sillaba Ge-. Coma se pòt creire, an pas mancat d'interpretar lo nom dau riu coma la Gupia [e, anteriorament, la Gúpia].

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| 20 d'octobre de 2017 | 2026 | Guy Iannotto | | |
| 2014 | 20 d'octobre de 2017 | Alexandre Freschi | LREM | elugit deputat en junh 2017, demissiona pr'amor de la lei sus l'acumulacion daus mandats |
| març de 1983 | 2014 | Marius Canderle | | retirat de carpentèir |
| | 1983 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra dau canton de Sèishas; es adara dau canton daus Tuquets de Guiana, damb Duràs per burèu centralizator.

## Demografia

modificar « persona »  v · d · m 
Evolucion demografica Populacion comunala actuala (2013): 844, totala: 874 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 851 | 647 | 875 | 828 | 920 | 908 | 899 | 912 | 855 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 838 | 867 | 845 | 857 | 840 | 787 | 708 | 689 | 728 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 702 | 664 | 595 | 568 | 556 | 534 | 546 | 522 | 527 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 506 | 512 | 508 | 550 | 627 | 681 | 786 | 805 | 816 835 |
| 2009 | 2010 |
| 828 846 | 827 846 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 892 abitants e la densitat èra de 58,57 ab/km².

## Veire tanben

* Comunas d'Òut e Garona

## Nòtas

* ↑ https://web.archive.org/web/20161115015531/http://gallica.bnf.fr/ark:/12148/btv1b77101733/f1.item.zoom
* 1 2 3 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 84
* 1 2 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 146
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 154
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, a Lagupie, p. 378
* Portau de Guiana